Hrvatski jezik (utorak, 17. ožujka 2020.)

**Različitost stilova**

ROK ZA IZVRŠAVANJE ZADATKA: srijeda (18. 3.), do 15 sati

Zadatak i upute za rad:

* U udžbeniku „Hrvatska krijesnica 8“ pročitajte lekciju pod nazivom *Različitost stilova* (93. – 98. str.). Pozorno i s razumijevanjem pročitajte svih pet tekstova u lekciji, kao i pitanja i komentare ispod svakog teksta. Ne morate pisano odgovarati na sva ta pitanja, ali pokušajte sami sebi usmeno odgovoriti na njih. Ako budete koncentrirano čitali i odgovorili si na ta pitanja, s razumijevanjem ćete usvojiti pojam stila, podjelu na stilove te njihova obilježja i ulogu u izražavanju.
* Drugi dio zadatka jest: Dopuniti umnu mapu koja se nalazi na drugoj stranici ovoga word dokumenta. Ako imate mogućnost, mapu možete ispuniti u wordu pa kada je ispunite, u tom obliku poslati dokument meni privatnom porukom na yammer. Ako imate tablet i nezgodno vam je to u wordu napraviti, precrtajte mapu u svoju bilježnicu i u njoj je ispunite. U tom ćete slučaju tu mapu fotografirati i fotografiju poslati također privatnom porukom. Budite kreativni i uredni kao i s mapama o Zagrebačkoj školi crtanog filma. (Ako bude problema s komunikacijom na yammeru, komunicirat ćemo e-porukama.)
* NAČIN ISPUNJAVANJA UMNE MAPE:

U šest pravokutnika upisat ćete nazive stilova koji postoje u hrvatskome jeziku te ćete svakom od njih pridružiti njegova osnovna obilježja, tj. po čemu su ti stilovi prepoznatljivi i kako će se tekstovi pisati ako se određeni stil koristi. Budite što detaljniji i konkretniji, pokušajte napisati što je više moguće obilježja za svaki stil. Također ćete odgovoriti i na pitanja: *Što je stil?* i *Što je stilistika?* Naravno, osim udžbenikom, možete se služiti i drugim izvorima informacija (npr. neke mrežne stranice).

**Jako je važno da ovaj zadatak odradite koncentrirano i s razumijevanjem te da pročitate sve tekstove koji se nalaze u udžbeniku u lekciji, jer to će vam biti od velike pomoći pri rješavanju zadatka koji ćete imati sljedeći dan, a koji će tražiti od vas primjenu znanja o stilovima.**

**Što je stilistika?**

**Što je stil?**